Ljom

Ljom er et norsk band som spiller musikk basert på tradisjonsmusikk fra Snåsa.

Bandet ble started i 2013 da medlemmene gikk inn for å samle inn og bevare setermelodier (seterkauker) og bruke dem som et musikalsk utgangspunkt for nye komposisjoner. Debutalbumet Seterkauk ble utgitt av Kirkelig Kulturversted i juni 2014. I juni 2017 kom oppfølgeren Stundom der bandet har tonesatt dikt av Lina Jørstad (1881-1967), Reidar Sandnesmo (1925-2008) samt brukt noen melodier fra spelemannen Gunnar Dæli (1783-1862). Ljom besøkte NRK i forbindelse med lanseringen hvor de spilte live i P2-studio. En livemusikkvideo av Ferdamannen ble laga i 2017.     

Alle i bandet komponerer og arrangerer. Bandet har særlig fokus på utendørskonserter om sommeren, og da ofte på setre, gårder, museer, husmannsplasser, naturseverdigheter og lignende.    I 2014 var Ljom på turné i USA for å presentere seterkaukene blant annet på Norsk Høstfest i Montana og på St.Olaf College i Minnesota.   

Albumet Seterkauk besto av innsamlede lokale setermelodier og tekster fra Andreas Bøkseths diktsamling I sætrom. Kildene som satt med seterkaukene i minnet hadde ikke selv vært budeier, men var med mor, bestemor eller andre voksne på seteren som barn, og hørte dem hauke. Seterdrift hadde for øvrgi blitt mer og mer sjeldent på Snåsa fra 1930-årene av, men noen holdt setrene gående til 1960-årene. Flere av kildene har i ettertid gått bort. Kaukene var korte, og det sies at i tillegg til å lokke på dyr, fungerte kauken også som kommunikasjon med andre mennesker. Den såkalte Lellikauken skal ha blitt brukt til å si ifra til budeia at nå kom man snart på kaffebesøk på setervollen. «Lelli» er et dialektord som betyr morsomt.  

Andreas Bøkseth sin diktsamling "I setrom" er en omfattende samling dikt om alt som var særegent for setringa.

Diskografi

Album 
2014 Seterkauk, Kirkelig Kulturversted
2017 Stundom, Kirkelig Kulturverksted

Singler 
 2014 Setertausa fertæl, Kirkelig Kulturversted

Referanser 

Norske musikkgrupper
Kultur i Snåsa